CELEX: 32008R1290
Language: hr
Date: 2008-12-18 00:00:00
Title: Uredba Komisije (EZ) br. 1290/2008 od 18. prosinca 2008. o odobrenju pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) (Sorbiflore) kao dodatka hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               213
            
         32008R1290
   
               L 340/20
            
            
               SLUŽBENI LIST EUROPSKE UNIJE
            
            
               18.12.2008.
            
         
      UREDBA KOMISIJE (EZ) br. 1290/2008
   od 18. prosinca 2008.
   o odobrenju pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) (Sorbiflore) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka hrani za životinje za korištenje u hranidbi životinja, te osnova i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka navedenog u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na novo odobrenje pripravka Lactobacillus rhamnosus (CNCM-I-3698) i Lactobacillus farciminis (CNCM-I-3699) (Sorbiflore) kao dodatka hrani za prasad svrstanog u skupinu dodataka hrani za životinje „Zootehnički dodaci”.
            
         
               (4)
            
            
               Iz mišljenja Europske agencije za sigurnost hrane (Agencija) od 15. srpnja 2008. (2) proizlazi, na temelju podataka koje je dostavio proizvođač, da pripravak Lactobacillus rhamnosus (CNCM-I-3698) i Lactobacillus farciminis (CNCM-I-3699) (Sorbiflore) nema nepovoljan učinak na zdravlje životinja, zdravlje ljudi ili okoliš i da on učinkovito poboljšava prirast. Agencija je nadalje zaključila da pripravak može uzrokovati preosjetljivost dišnih organa. Agencija ne smatra da postoji potreba za posebnim zahtjevima za monitoring nakon stavljanja u promet. Tim je mišljenjem također potvrđeno izvješće o metodi analize dodatka hrani za životinje u hrani za životinje, koje je izradio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena toga pripravka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. Sukladno tomu treba odobriti korištenje toga pripravka, kako je definirano u Prilogu ovoj Uredbi.
            
         
               (6)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada skupini dodataka hrani za životinje „Zootehnički dodaci” i funkcionalnoj grupi „Ostali zootehnički dodaci”, odobrava se kao dodatak hrani za životinje u hranidbi životinja pod uvjetima utvrđenima u tome Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 268, 18.10.2003., str. 29.
   
      (2)  Znanstveno mišljenje Odbora za dodatke i proizvode ili tvari koji se koriste u hrani za životinje (FEEDAP) na zahtjev Europske komisije o sigurnosti i učinkovitosti proizvoda Sorbiflore, pripravka Lactobacillus rhamnosus i Lactobacillus farciminis, kao dodatka hrani za prasad. The EFSA Journal (2008.) 771, str. 1.-13.
   PRILOG
   
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
                  (trgovački naziv)
               
               
                  Sastav, kemijska formula, opis, analitička metoda
               
               
                  Vrsta ili kategorija životinja
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  FU/kg potpune krmne smjese sa sadržajem vlage od 12 %
               
            
                  
                     Skupina zootehničkih dodataka. Funkcionalna grupa: ostali zootehnički dodaci (poboljšanje prirasta)
                  
               
            
                  „4d2
               
               
                  Sorbial SAS
               
               
                  
                     Lactobacillus rhamnosus CNCM-I-3698 i Lactobacillus farciminis CNCM-I-3699 (Sorbiflore)
               
               
                  Sastav dodatka hrani za životinje:
                  Pripravak Lactobacillus rhamnosus CNCM-I-3698 i Lactobacillus farciminis CNCM-I-3699 s najmanjom koncentracijom od 1 × 108 FU (1)/g
                  (omjer 1:1)
                  Karakterizacija aktivne tvari:
                  Mikrobna biomasa i medij mliječne fermentacije od Lactobacillus rhamnosus CNCM-I-3698 i Lactobacillus farciminis CNCM-I-3699
                  Analitička metoda (2):
                  Tehnika izravne epifluorescentne filtracije (DEFT) uz uporabu odgovarajućeg bojila za bojenje metabolički aktivnih stanica kao fluorescentnih jedinica (FU)
               
               
                  Prasad
               
               
                  —
               
               
                  5 × 108
                  
               
               
                  9 × 108
                  
               
               
                  
                              1.
                           
                           
                              U uputama za korištenje dodatka hrani za životinje i premiksa navesti temperaturu skladištenja, vrijeme skladištenja i postojanost pri peletiranju.
                           
                        
                              2.
                           
                           
                              Preporučena doza po kilogramu potpune krmne smjese: 5 g.
                           
                        
                              3.
                           
                           
                              Za sigurnost: pri rukovanju koristiti zaštitnu opremu za dišne organe, zaštitne naočale i rukavice.
                           
                        
               
                  8.1.2019.
               
            
   
      (1)  FU: fluorescentne jedinice.
   
      (2)  Pojedinosti o analitičkim metodama dostupne su na sljedećoj adresi Referentnog laboratorija Zajednice: www.irmm.jrc.be/crl-feed-additives”